CELEX: 32005R1967
Language: sk
Date: 2005-12-01 00:00:00
Title: Nariadenie Komisie (ES) č. 1967/2005 z  1. decembra 2005  týkajúce sa zatriedenia určitých druhov tovaru do kombinovanej nomenklatúry

2.12.2005   
            
            
               SK
            
            
               Úradný vestník Európskej únie
            
            
               L 316/7
            
         
      NARIADENIE KOMISIE (ES) č. 1967/2005
   z 1. decembra 2005
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by tovar opísaný v stĺpci 1 tabuľky uvedenej v prílohe mal byť zatriedený pod kód uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. decembra 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1719/2005 (Ú. v. EÚ L 286, 28.10.2005, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok pozostávajúci z čírej, jemne spenenej tekutiny žltej až jantárovej farby. Má obsah alkoholu 5,9 % vol.
                              Získaný je kvasením mladiny s 15,3 stupňami Plato. Kvasený roztok je podrobený číreniu a filtrácii. Do takéhoto roztoku je pridané 3,34 % cukrového sirupu, 0,14 % aromatických zložiek (z ktorých 75 % pochádza z tequily), 0,11 % kyseliny citrónovej a 0,002 % kyseliny askorbovej. Výrobok má vôňu a chuť piva.
                              Výrobok je určený na priamu spotrebu. Dodáva sa ako pivo vo fľašiach s obsahom 330 ml/0,33 l, ktoré sú príslušne označené.
                           
                        
               
                  2203 00 01
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením kódov KN 2203 00 a 2203 00 01.
                  Výrobok je nápoj a môže byť považovaný za pivo vyrobené zo sladu položky 2203. Výrobok nemožno vylúčiť z položky 2203, pretože pridaný alkohol prostredníctvom aromatických zložiek ovplyvní výslednú koncentráciu alkoholu len 0,04 % vol. Z tohto dôvodu nemožno výrobok zatriediť do položky 2208.
                  Vo vysvetlivkách harmonizovaného systému k položke 2203 je uvedená možnosť pridania cukru, farbiva, oxidu uhličitého a iných látok. Preto pivo položky 2203 môže byť inter alia aromatizované.
               
            
                  
                              2.
                           
                           
                              Plastová, bezšvová, pružná hadička na použitie v zdravotníctve, vyrobená z matného polyvinylchloridu (PVC) s hrúbkou steny približne 0,6 mm a vonkajším priemerom 5,7 mm. Minimálny tlak prasknutia má 27,6 MPa a dováža sa v kotúčoch dlhých približne 1 200 m.
                              Výrobok sa vo všeobecnosti používa na prenos, vedenie alebo distribúciu plynov alebo kvapalín.
                              Hoci sa hadička po narezaní na vhodnú dĺžku môže použiť ako časť lekárskeho zariadenia vrátane systémov anestéznych, intenzívnej starostlivosti, katétrov, arteriálnych systémov, nemá špecifické použitie ako časť lekárskeho zariadenia.
                           
                        
               
                  3917 31 90
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 8 ku kapitole 39 a znením kódov KN 3917, 3917 31 a 3917 31 90.
                  Keďže sa výrobok môže použiť aj na iné účely ako len na špecifické lekárske použitie s tovarom kapitoly 90, nemôže byť považovaný za nástroj ani za prístroj na lekárske použitie položky 9018.
                  Zatriedenie je založené na forme a podstatnom materiáli výrobku. Na základe poznámky 8 ku kapitole 39 je zatriediteľný do položky 3917.
               
            
                  
                              3.
                           
                           
                              Teplom zmraštiteľná plastová rúrka z polyvinylidénfluoridu (PVDF), bezšvová, nevystužená, s tlakom prasknutia menším ako 27,6 MPa, dĺžkou približne 25 mm a s priemerom 9 mm.
                              Po zahriatí sa zmraští a dokonale upevní okolo akéhokoľvek predmetu, ktorý bol do nej vložený.
                              Výrobok je všeobecne používaný na ochranu elektrických drôtov.
                           
                        
               
                  3917 32 39
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 8 ku kapitole 39 a znením kódov KN 3917, 3917 32 a 3917 32 39.
                  Zatriedenie je založené na podstatnom materiáli výrobku.
                  Tieto rúrky sa nemôžu považovať za izolátory položky 8546. V súlade s vysvetlivkami HS k položke 8546 izolátory sú zariadenia, ktoré sa používajú na zastavenie, podporu alebo vedenie elektrického prúdu, pričom ich súčasne elektricky izolujú jeden od druhého a od zeme. Tieto rúrky sa nemôžu považovať za izolačné rúrky položky 8547.
                  V súlade s vysvetlivkami HS k položke 8547 časti B rúrky celé z izolačného materiálu (napr. guma, plasty, pletené textilné priadze alebo priadze zo sklenených vlákien) bez kovového puzdra sú vylúčené a zatriedené podľa podstatného materiálu.
               
            
                  
                              4.
                           
                           
                              Zelená pomletá dužina avokáda (guacamole) s nasledujúcim zložením (% hmotnosti):
                              
                                          avokádo
                                       
                                       
                                          90,5
                                       
                                    
                                          ostatné prísady (napr. soľ, koreniny, kyselina citrónová, antioxidant, stabilizátor, konzervačné látky) menej ako
                                       
                                       
                                          1
                                       
                                    
                                          Obsah rôznych cukrov v zmysle doplnkovej poznámky 2 písm. a) ku kapitole 20
                                       
                                       
                                          9,6
                                       
                                    Výrobok je balený v baleniach s netto obsahom nepresahujúcim 1 kg.
                           
                        
               
                  2008 99 67
               
               
                  Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, doplnkovou poznámkou 2 písm. a) a poznámkou 3 ku kapitole 20 a znením kódov KN 2008, 2008 99 a 2008 99 67.
                  Prípravok sa nemôže považovať za omáčku alebo nakladaciu zmes položky 2103 (pozri vysvetlivky HS k položke 2103), keďže neobsahuje značné množstvá koreniacich prísad.
                  Keďže jeho spracovanie je iné ako uvedené v kapitole 8, prípravok je zatriediteľný do položky 2008.
                  Výrobok sa považuje za „obsahujúci pridaný cukor“ v zmysle doplnkovej poznámky 3 ku kapitole 20.